Ego Matildis, comitissa Grinionis, notum facio presentibus pariter et futuris quod ecclesię et fratribus Fonteneti, in perpetuam elemosinam, dedi et concessi pratum unum quod emeram de quadam muliere de Marrigne, et totum censum prati quod habebat in vadimonio ab hominibus meis de Grangiis, scilicet a Radulpho Molismo et Gauterio, frater ejus, et Martino, filio Rudulphi, et totam grangiam ipsius prati, et etiam potestatem ipsum pratum acquerendi. Concessi etiam eis quicquid acquisierant vel in futuro acquisituri erant de chasamentis meis, ita tamen ut chasatus non amittatur. Item concessi eis quicquid adquisierant ab hominibus meis, scilicet ab Herardo, preposito, vineam unam et a filio ejus pratum unum, et a Radulpho, filio Engelberti, vineam unam et pratum et oschiam de Pascuis; et a Bartholomeo de Saigni, vineam, et a Symone et fratribus ejus, et liberis eorum, vineam unam; et ab Hugone Rufo, vineam unam; et a Martino Forne pratum unum..... insuper quidquid acquisierant ab hominibus meis in terris, in pratis, in vineis, sive emptione, sive elemosina, sive alio quolibet modo, de quibus juris defectu investiti erant, anno M°C°XC°VI Dominicę incarnationis mense octobri, in perpetuum sine ulla contradictione eis concessi. Hujus rei testes sunt Humbertus, abbas Fonteneti, et totus ejusdem loci conventus; Odo, archipresbiter Tullionis; Oliverius de Grinione, Matheus de Estez; Pontius dę Chaace, et Milo frater ejus, Renerius de Sancta Columba, Teobaudus, prepositus Montis Barri, et multi alii. Quod totum ut perseveret in perpetuum presentem paginam sigilli mei impressione roboravi.